สำหรับใครที่รู้สึกว่าอาหารเจไม่อร่อย มีแต่ผักกับแป้งแบบเดิม ๆ แนะนำว่ามาร้านมาม่าบิ๊กนะครับ แม้ว่าหน้าร้านจะไม่ได้โปรโมตเมนูเจ แต่ว่าทางร้านก็ยังคงมีเจไว้บริการเช่นเคย โดยมีหลายเมนูให้เลือก แต่ละเมนูคัดสรรพิเศษจริง ๆ ถ้าเมนูไหนไม่ค่อยโอเค พี่เจ้าของร้านก็จะบอกว่าไม่แนะนำ (อย่างวันนี้ผมอยากสั่งขนมจีนทาน แต่พี่เขาก็บอกว่า ขนมจีนวันนี้ เวลาเย็นตอนนี้แล้วไม่ค่อยโอเคเท่าไหร่ ไม่แนะนำ) เรียกได้ว่าใส่ใจกันมาก ๆ ครับ 

สิ่งที่กินวันนี้คือสเต็กเต้าหู้ โดยใช้เต้าหู้ต่างจากปีที่แล้ว และซอสก็คนละสูตร แต่อร่อยไม่แพ้กัน แบบปีที่แล้วก็อร่อยไปอีกแบบ ของปีนีก็อร่อยไปอีกแบบ โดยผมชอบ texture ของเต้าหู้ที่ทางร้านเลือกใช้ในปีนี้มาก เข้ากันกับซอสได้ดี 

ตัวสลัดเต้าหู้นั้นผักสด กรอบ และเย็น อร่อย ราดกับน้ำสลัดงาขาวกินอร่อยมากครับ นอกจากนี้ผมยังสั่งข้าวอบเกาลัด ซึ่งมีเครื่องเต็มหน้าเลย แต่ล่ะอย่างก็อร่อยทั้งนั้น กินแกล้มกันกับเต้าหู้ทอดพริกเกลือก็อร่อยลงตัวพอดี 


ร้านนี้เป็นหนึ่งในตัวเลือกของการกินเจปี 2013 ที่ดีอีกหนึ่งร้านครับ :) 